ᱟᱠᱳᱞᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱟᱠᱳᱞᱟ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ:- AK) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱟᱠᱳᱞᱟ ᱦᱚᱱᱚᱛ ᱨᱮ ᱟᱠᱳᱞᱟ ᱨᱮ ᱢᱤᱫ ᱥᱴᱮᱥᱚᱱ ᱠᱟᱱᱟ ᱾ ᱱᱚᱶᱟ ᱫᱚ ᱦᱟᱣᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱤᱫ ᱢᱩᱬ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾ ᱥᱤᱠᱚᱱᱫᱨᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱷᱟᱹᱨᱤᱡ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱮᱡᱽ ᱞᱟᱭᱤᱱ ᱢᱮᱱᱟᱜᱼᱟ ᱟᱨ ᱢᱤᱴᱚᱨ-ᱜᱮᱡᱽ ᱟᱠᱳᱞᱟ-ᱠᱷᱚᱸᱰᱣᱟ ᱞᱟᱭᱤᱱ ᱫᱚ ᱜᱮᱡᱽ ᱵᱚᱫᱚᱞ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱥᱤᱧᱚᱛ ᱨᱮ ᱯᱩᱭᱞᱩ ᱨᱮᱞ ᱜᱟᱹᱰᱤ ᱑᱖ ᱮᱯᱨᱤᱞ ᱑᱘᱕᱓ ᱨᱮ ᱢᱩᱢᱵᱟᱭ ᱠᱷᱚᱱ ᱴᱷᱱᱮ ᱫᱷᱟᱹᱨᱤᱡ ᱪᱟᱞᱟᱣ ᱞᱮᱱᱟ ᱾ ᱑᱘᱕᱔ ᱥᱮᱨᱢᱟ ᱨᱮᱱᱟᱜ ᱢᱮ ᱪᱟᱸᱫᱚ ᱫᱷᱟᱹᱨᱤᱡ, ᱜᱨᱮᱴ ᱤᱱᱰᱤᱭᱟᱱ ᱯᱮᱱᱤᱱᱥᱩᱞᱟ ᱨᱮᱞᱣᱮ ᱨᱮᱱᱟᱜ ᱵᱚᱢᱵᱮ-ᱴᱷᱟᱱᱮ ᱞᱟᱭᱤᱱ ᱫᱚ ᱠᱚᱞᱭᱟᱱ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾ ᱵᱷᱩᱥᱟᱣᱚᱞ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱘᱖᱐ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱᱟ ᱟᱨ ᱑᱘᱖᱗ ᱥᱟᱞ ᱨᱮ ᱡᱤ.ᱤ.ᱯᱤ.ᱟᱨ. ᱪᱟᱸᱜᱟ ᱞᱟᱭᱤᱱ ᱫᱚ ᱱᱟᱜᱽᱯᱩᱨ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾ ᱜᱩᱜᱚᱞ ᱢᱮᱯ ᱨᱮ, ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱴᱷᱟᱶ "ᱯᱚᱧᱪᱥᱤᱞ ᱱᱚᱜᱚᱨ, ᱡᱟᱯᱷᱨᱟᱵᱟᱫᱽ" ᱞᱮᱠᱟᱛᱮ ᱧᱮᱞᱚᱜᱼᱟ, ᱡᱚᱠᱷᱚᱱ ᱱᱚᱣᱟ ᱫᱚ ᱨᱟᱢᱫᱟᱥᱯᱮᱴᱷ (ᱢᱟᱨᱮ ᱚᱠᱛᱚ ᱨᱮ ᱱᱚᱣᱟ ᱫᱚ "ᱪᱟᱸᱫᱽᱢᱟᱨᱤ" ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾) ᱨᱮ ᱢᱮᱱᱟᱜᱼᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱵᱷᱩᱥᱟᱣᱚᱞ ᱴᱚᱴᱷᱟ ᱨᱮ ᱨᱮᱞᱣᱮ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱞᱰ ᱫᱚ ᱑᱙᱘᱙-᱙᱐ ᱨᱮ ᱦᱩᱭ ᱞᱮᱱᱟ ᱾

ᱜᱮᱡᱽ ᱵᱚᱫᱚᱞ ᱨᱩᱣᱟᱹᱲ
ᱯᱩᱭᱞᱩ ᱡᱚᱭᱯᱩᱨ ᱠᱷᱚᱱ ᱥᱤᱠᱚᱱᱫᱨᱟᱵᱟᱫᱽ ᱫᱷᱟᱹᱨᱤᱡ ᱑,᱔᱖᱙ ᱠᱤᱞᱚᱢᱤᱴᱚᱨ (᱙᱑᱓ ᱢᱤᱞ) ᱡᱤᱞᱤᱧ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱠᱷᱚᱱ ᱡᱚᱭᱯᱩᱨ ᱠᱷᱚᱱ ᱤᱱᱫᱳᱨ ᱟᱨ ᱥᱤᱠᱚᱱᱫᱨᱟᱵᱟᱫᱽ-ᱯᱩᱨᱱᱟ-ᱟᱠᱳᱞᱟ ᱦᱟᱹᱴᱤᱧ ᱫᱚ ᱯᱩᱭᱞᱩ ᱠᱷᱚᱱ ᱜᱮ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱟᱨ) ᱵᱨᱚᱰᱜᱮᱡᱽ ᱨᱮ ᱵᱮᱱᱟᱣ ᱟᱠᱟᱱᱟ ᱟᱨ ᱒᱐᱒᱑ ᱥᱟᱞ ᱨᱮ ᱯᱩᱨᱱᱟ ᱡᱚᱸᱠᱥᱚᱱ ᱫᱷᱟᱹᱨᱤᱡ ᱤᱞᱮᱠᱴᱨᱤᱯᱷᱤᱞᱰ ᱛᱮᱭᱟᱨ ᱟᱠᱟᱱᱟ ᱾ ᱨᱚᱛᱞᱚᱢ-ᱟᱠᱳᱞᱟ ᱦᱟᱹᱴᱤᱧ ᱨᱮᱱᱟᱜ ᱵᱮᱵᱚᱥᱛᱟ ᱫᱚ ᱒᱐᱐᱘ ᱥᱟᱞ ᱨᱮ ᱢᱚᱦᱩ ᱫᱷᱟᱹᱨᱤᱡ ᱠᱟᱹᱢᱤ ᱯᱩᱨᱟᱹᱣ ᱞᱟᱹᱜᱤᱫ ᱢᱟᱱᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱟᱨ ᱢᱚᱦᱩ-ᱠᱷᱟᱸᱰᱣᱟ ᱦᱟᱹᱴᱤᱧ ᱨᱮᱱᱟᱜ ᱵᱮᱵᱚᱥᱛᱟ ᱫᱚ ᱮᱛᱚᱦᱚᱵ ᱟᱠᱟᱱᱟ ᱾ ᱟᱠᱳᱞᱟ-ᱟᱠᱳᱴ ᱵᱨᱚᱰᱜᱮᱡᱽ ᱨᱮᱱᱟᱜ ᱵᱮᱵᱚᱥᱛᱟ ᱯᱩᱨᱟᱹᱣ ᱟᱠᱟᱱᱟ ᱢᱮᱱᱠᱷᱟᱱ ᱱᱚᱣᱟ ᱰᱟᱦᱟᱨ ᱨᱮ ᱴᱨᱮᱱ ᱱᱤᱛᱚᱜ ᱮᱛᱚᱦᱚᱵ ᱦᱩᱭᱩᱜᱼᱟ ᱾ ᱟᱠᱳᱞᱟ ᱠᱷᱟᱸᱰᱣᱟ ᱞᱟᱭᱤᱱ ᱨᱮ ᱠᱟᱹᱢᱤ ᱨᱮᱱᱟᱜ ᱯᱮᱭᱟ ᱛᱷᱚᱠ ᱢᱮᱱᱟᱜᱼᱟ ᱾ ᱱᱤᱛᱚᱜ ᱠᱷᱟᱸᱰᱣᱟ ᱟᱠᱳᱴ ᱦᱟᱹᱴᱤᱧ ᱫᱚ ᱵᱟᱝ ᱯᱩᱨᱟᱹᱣ ᱟᱠᱟᱱᱟ ᱪᱮᱫᱟᱜ ᱥᱮ ᱟᱹᱰᱤ ᱜᱟᱱ ᱵᱤᱨ ᱟᱨ ᱡᱤᱭᱟᱹᱞᱤ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱦᱚᱨ ᱫᱚ ᱢᱮᱞᱜᱷᱟᱴ ᱴᱟᱭᱜᱚᱨ ᱨᱤᱡᱚᱨᱵᱽ ᱛᱮ ᱪᱟᱞᱟᱜ ᱠᱟᱱᱟ, ᱚᱱᱟᱛᱮ ᱡᱤᱭᱟᱹᱞᱤ ᱠᱚᱣᱟᱜ ᱨᱩᱠᱷᱤᱭᱟᱹ ᱨᱮ ᱟᱹᱰᱤ ᱜᱟᱱ ᱠᱟᱛᱷᱟ ᱢᱮᱱᱟᱜᱼᱟ ᱾

ᱦᱮᱡ ᱥᱮᱱ
ᱟᱠᱳᱞᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱥᱩᱨ ᱥᱩᱯᱩᱨ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱟᱠᱳᱞᱟ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱑᱕᱓ ᱜᱚᱴᱟᱝ ᱨᱮᱞ ᱥᱮᱱᱚᱜᱼᱟ ᱾ ᱟᱠᱳᱞᱟ ᱡᱚᱸᱠᱥᱚᱱ ᱠᱷᱚᱱ ᱑)ᱟᱠᱳᱞᱟ ᱠᱟᱪᱤᱜᱩᱰᱟ ᱤᱱᱴᱟᱨᱥᱤᱴᱤ ᱮᱠᱥᱯᱨᱮᱥ, ᱒)ᱟᱠᱳᱞᱟ ᱛᱤᱨᱩᱯᱚᱛᱤ ᱮᱠᱥᱯᱨᱮᱥ, ᱓)ᱟᱠᱳᱞᱟ ᱠᱚᱞᱞᱟᱢ ᱥᱚᱵᱽᱨᱤᱢᱟᱞᱟ ᱮᱠᱥᱯᱨᱮᱥ, ᱔)ᱟᱠᱳᱞᱟ ᱯᱩᱨᱱᱟ ᱮᱠᱥᱯᱨᱮᱥ, ᱕)ᱟᱠᱳᱞᱟ ᱟᱠᱳᱴ ᱢᱮᱢᱩ, ᱖)ᱟᱠᱳᱞᱟ ᱯᱟᱨᱞᱤ ᱵᱚᱭᱡᱽᱱᱟᱛᱷ ᱯᱮᱥᱮᱱᱡᱚᱨ ᱮᱢᱟᱱ ᱛᱟᱨᱟ ᱞᱟᱹᱠᱛᱤᱭᱟᱱ ᱴᱨᱮᱱ ᱠᱚ ᱥᱮᱱᱚᱜᱼᱟ ᱾

ᱜᱟᱞᱮᱨᱤ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱠᱳᱞᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ